
Περιφέρειας Κεντρικής Μακεδονίας και στους 
Προϊσταμένους των Διευθύνσεων Τοπικής Αυτοδι¬ 
οίκησης & Διοίκησης των Νομών εκτός έδρας Περι¬ 

Δημοσίου Δικαίου με την επωνυμία «Φιλαρμονική 
Δήμου Βόρειας Κυνουρίας» στο Δήμο Βόρειας Κυ- 


νουρίας Νομού Αρκαδίας. 6 

Τροποποίηση Συστατικής Πράξης Δημοτικής Επιχεί¬ 

ΑΠΟΦΑΣΕΙ Σ 

Αριθ. 30064 (1) 

Τροποποίηση της 33695/24.6.1999 απόφασης του 
Υπουργού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη 

1 .-Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

2.-Τις διατάξεις του Ν. 2643/1998 «Μέριμνα για την απα¬ 
σχόληση προσώπων ειδικών κατηγοριών και άλλες διατά¬ 
ξεις» (ΦΕΚ 220 τ.Α'/28.9.1998) και ειδικότερα τις διατάξεις 
των άρθρων 6 παρ. 8, 4 παρ. 11 και 7 παρ. 1 περ. η'. 

3-.-Τις διατάξεις του άρθρου 18παρ. 2του Ν.2736/1999 
(ΦΕΚ 172τ.Α'/26.8.1999). 

4. -Τις διατάξεις της υπ’ αριθμ. 33695/24.6.1999 προη¬ 
γούμενης απόφασής μας (ΦΕΚ 1442/13.7.1999). 

5. -Το γεγονός ότι η έκδοση της απόφασης αυτής δεν 
προκαλεί δαπάνη σε βάρος του Κρατικού Προϋπολογι¬ 
σμού, αποφασ ίζουμε: 

Τροποποιούμε το άρθρο 2 παρ. 1 της υπ’ αριθ. 
33.695/24.6.1999 προηγούμενης απόφασης μας, στα 
εξής σημεία: 

1 .-Η περίπτωση θ' της ανωτέρω απόφασης αντικαθί¬ 
σταται ως εξής: 

«Θ.-Τα άτομα με ειδικές ανάγκες, με ποσοστό αναπη¬ 
ρίας 50% τουλάχιστον, που έχουν περιορισμένες δυνατό¬ 
τητες για επαγγελματική απασχόληση, εξαιτίας οποιοσ¬ 
δήποτε χρόνιας σωματικής ή πνευματικής ή ψυχικής πά¬ 
θησης ή βλάβης,υποχρεούνται να προσκομίζουν 
απόφαση πρωτοβάθμιας υγειονομικής επιτροπής αναπη¬ 
ρίας του ΙΚΑ,σύμφωνα με το άρθρο 18 παρ. 2 του Ν. 
2736/1999, με την οποία προσδιορίζεται η χρόνια σωματι¬ 
κή ή πνευματική ή ψυχική πάθηση ή βλάβη του αιτούντος 
καθώς και το προσοστό αναπηρίας του». 

2.-Η περίπτωση ια της ανωτέρω απόφασης αντικαθί¬ 
σταται ως εξής: 

«ια.-Όλα τα άτομα με ειδικές ανάγκες,που υπάγονται 
στις προστατευτικές διατάξεις του Ν. 2643/1998 υποχρε- 
ούνται να προσκομίζουν, επίσης, ή κάρτα ανεργίας από 
την οποία να προκύπτει η εγγραφή τους στα μητρώα 
ανέργων αναπήρων του ΟΑΕΔ η βεβαίωση εγγραφής 
τους στα μητρώα ανέργων αναπήρων του ΟΑΕΔ». 

Κατά τα λοιπά ισχύει η υπ’ αριθμ. 33695/24.6.1999 
προηγούμενη απόφαση μας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 20 Ιανουάριου 2000 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

□ 

Αριθ. 190026 (2) 

Τροποποίηση απόφασης της Επιτροπής ΓΕ Κιάτου για τη 
χορήγηση κάρτας περιορισμένης χρονικής διάρκειας 
σε αλλοδαπούς. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη 

1. Τις διατάξεις: 

α) Του Ν. 1558/85 «Κυβέρνηση & Κυβερνητικά Όργανα» 

β) Του Ν. 212/69 «Περί οργανώσεως & διοικήσεως του 
ΟΑΕΔ» 

γ) Του άρθρου 2 του Π.Δ/τος 359/97 (ΦΕΚ 240/Α7 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. 139/31.12.1999 έγγραφο της Ομοσπονδίας 
Επαγ/ών - Βιοτεχνών και Εμπόρων Ν. Κορινθίας. 

3. Την αριθμ. 191520/10.11.99 απόφαση του Υπουργεί¬ 
ου Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Κορινθίας (Επιτροπή 
ΓΕ Κιάτου), αποφασίζουμε: 

Τροποποιούμε την αριθμ. 191520/10.11.99 απόφαση 
του Υπουργού Εργασίας & Κοινωνικών Ασφαλίσεων με 
την οποία συγκροτήθηκε η Επιτροπή Ν. Κορινθίας για τη 
χορήγηση Κάρτας Παραμονής περιορισμένης χρονικής 
διάρκειας σε αλλοδαπούς κατά το μέρος που αφορά τον 
αναπληρωτή εκπρόσωπο της εργοδοτικής οργάνωσης 
και ορίζουμε τον Μαρκόπουλο Δημήτριο σε αντικατάστα¬ 
ση του Γ αλάνη Παναγιώτη. 

Κατά τα λοιπά, ισχύει η αριθ. 191520/99 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2000. 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

□ 

Αριθ. 209 (3) 

Σύσταση ίδιου Νομικού Προσώπου με την ονομασία «Σχο¬ 
λική Επιτροπή ΤΕΕ Αγιάσου» στο Δήμο Αγιάσου Ν. Λέ¬ 
σβου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρ. 20 του Δ. Κ.Κ (Π.Δ. 410/95) και 
τον Ν. 2503/97. 

2) Τις διατάξεις του άρθρ. 5του Ν.1894/90 όπου ορίζε¬ 
ται ότι συνιστώνται δημοτικά ή κοινοτικά Νομικά Πρόσω¬ 
πα με την επωνυμία «Σχολικές Επιτροπές». 


3) Την αρίθμ. 175/99 απόφαση του Δ.Σ Αγιάσου, απο¬ 
φασίζουμε: 

1) Συνιστούμε στο Δήμο Αγιάσου Νομού Λέσβου ίδιο 
Νομικό Πρόσωπο με την ονομασία « Σχολική Επιτροπή 
ΤΕΕ Αγιάσου». 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικώτερα 
η λήψη όλωντων μέτρωνπου κρίνονται αναγκαία γιατη στή¬ 
ριξη της διοικητικής λειτουργίας των σχολικών μονάδων. 

3) Το Ν.Π. διοικείται από δμελέςΔ.Σ. αποτελούμενο από 
τον εκάστοτε Δήμαρχο ή τον αναπληρωτή του ως Πρόε¬ 
δρο, ένα Δημοτικό Σύμβουλο που ορίζεται από το Δημο¬ 
τικό Συμβούλιο, τον εκάστοτε Δ/ντή του ΤΈΈ, ένα εκ¬ 
πρόσωπο του Συλλόγου Γονέων και Κηδεμόνων και ένα 
εκπρόσωπο των μαθητών. 

4) Η θητεία του πρώτου Δ.Σ. του Νομικού Προσώπου λή¬ 
γει με τη λήξη της παρούσης δημοτικής περιόδου και η θη¬ 
τεία των μελών του Δ.Σ ακολουθεί τη δημοτική περίοδο. 

5) Πόροι του Ν.Π. είναι: 

α) Η ετήσια επιχορήγηση του Δήμου ύψους2.500.000δρχ. 
β) Η ετήσια επιχορήγηση του Κράτους 
γ) Κάθε είδους εισφορές, δωρεές, κληρονομιές κ.λπ. 
δ) Εισπράξεις από την εκμετάλευση κυλικείων 
ε) Πρόσοδοι, από την περιουσία του 

6) Το Ν.Π. εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. αναπληρούμενο 
από τον αντιπρόεδρο. 

7) Το Δ.Σ. εκλέγει ένα από τα μέλη του ως Αντιπρόεδρο 
και ένα ως γραμματέα. 

8) Με την παρούσα απόφαση προκαλείται δαπάνη 
ύψους 2.500.000 δρχ. κατ’ έτος η οποία αντιμετωπίζεται 
από τον αντίστοιχο Κ.Α. του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Μυτιλήνη, 21 Ιανουάριου 2000 

Ο Γ ενικός Γ ραμματέας Περιφέρειας κ.α.α. 

Ο Γενικός Διευθυνής 
ΠΑΝΑΓΙΩΤΗΣ ΣΕΡΑΪΔΗΣ 

□ 

Αριθ. οικ. 487 (4) 

Μεταβίβαση του δικαιώματος υπογραφής «Με εντολή 
Γ ενικού Γ ραμματέα Περιφέρειας» στον Προϊστάμενο της 
Δ/νσης Αυτ/σης & Αποκέντρωσης της Περιφέρειας Κε¬ 
ντρικής Μακεδονίας και στους Προϊσταμένους των Διευ¬ 
θύνσεων Τοπικής Αυτοδιοίκησης & Διοίκησης των Νομών 
εκτός έδρας Περιφέρειας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 

στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 Α'). 

2. Τις διατάξεις του άρθρου 1 παρ. 1Ζ περ. 3, 5, 6 και 7 
Ν. 2647/98 «Μεταβίβαση αρμοδιοτήτων στις Περιφέρειες 
και την Αυτοδιοίκηση και άλλες διατάξεις» (ΦΕΚ 237 Α'). 

3. Τις διατάξεις του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ137Α'). 

4. Την αριθ. οικ. 1814/4.3.99 απόφαση μας, όπως τρο¬ 
ποποιήθηκε με την αριθ. οικ. 8612/26.11.99 όμοια. 

5. Την ανάγκη εύρυθμης λειτουργίας των υπηρεσιών 
της Περιφέρειας. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α. Μεταβιβάζουμε στον Προϊστάμενο της Διεύθυνσης 
Αυτοδιοίκησης και Αποκέντρωσης της Περιφέρειας το δι¬ 
καίωμα να υπογράφει «Με Εντολή Γενικού Γραμματέα Πε¬ 
ριφέρειας» τις παρακάτω πράξεις: 

1. Τις εγκρίσεις των προϋπολογισμών των ειδικώς ανα¬ 
γνωρισμένων φιλανθρωπικών σωματείων των οποίων η 
λειτουργία εκτείνεται σε περισσότερους του ενός νομούς 
της Περιφέρειας (άρθρο 10 παρ. 1 Ν.Δ/τος 1111/1972, 
ΦΕΚ 23 Α'). 

2. Τις αποφάσεις απόσπασης υπαλλήλων Νομικών Προ¬ 
σώπων Δημοσίου Δικαίου σε άλλο Νομικό Πρόσωπο Δημο¬ 
σίου δικαίου του τομέα υγείας και πρόνοιας εντός του Νο¬ 
μού Θεσσαλονίκης (άρθρο 58 παρ. 1 Ν. 1943/91, ΦΕΚ 50Α'). 

3. Τις αποφάσεις χορήγησης μισθολογικών κλιμακίων 
και επιδόματος χρόνου υπηρεσίας σε βρεφονηπιοκό¬ 
μους, νηπιαγωγούς και διοικητικούς υπαλλήλους των 
κρατικών παιδικών σταθμών και των κρατικών Βρεφονη¬ 
πιακών σταθμών που λειτουργούν στο Νομό Θεσσαλονί¬ 
κης και 

4. Τις εγκρίσεις μίσθωσης ιδιωτικού αυτοκινήτου δημο¬ 
σίας χρήσης για μεταφορά νηπίων σε κρατικούς παιδι¬ 
κούς σταθμούς που λειτουργούν στο Νομό Θεσσαλονί¬ 
κης (άρθρο 1 του Ν.Δ. 2396/1953, ΦΕΚ 117 Α' και απόφα¬ 
ση του Υπουργού Προεδρίας της Κυβερνήσεως 5100/ 
1600/1984, ΦΕΚ378 Α'). 

Β. Μεταβιβάζουμε στους Προϊσταμένους των Διευθύν¬ 
σεων Τοπικής Αυτοδιοίκησης και Διοίκησης των Νομών 
εκτός έδρας Περιφέρειας το δικαίωμα να υπογράφουν 
«Με εντολή Γενικού Γραμματέα Περιφέρειας» τις παρα¬ 
κάτω πράξεις: 

1. Τις αποφάσεις απόσπασης υπαλλήλων Νομικών Προ¬ 
σώπων Δημοσίου Δικαίου σε άλλο Νομικό Πρόσωπο Δη¬ 
μοσίου Δικαίου του τομέα υγείας και πρόνοιας εντός των 
αντίστοιχων Νομών (άρθρο 58 παρ. 1 Ν. 1943/91). 

2. Τις αποφάσεις χορήγησης μισθολογικών κλιμακίων 
και επιδόματος χρόνου υπηρεσίας σε Βρεφονηπιοκό¬ 
μους, νηπιαγωγούς και διοικητικούς υπαλλήλους των 
κρατικών παιδικών σταθμών και των κρατικών Βρεφονη¬ 
πιακών σταθμών που λειτουργούν στους αντίστοιχους 
Νομούς. 

3. Τις εγκρίσεις μίσθωσης ιδιωτικού αυτοκινήτου δημο¬ 
σίας χρήσης για μεταφορά νηπίων σε κρατικούς παιδι¬ 
κούς σταθμούς που λειτουργούν στους αντίστοιχους Νο¬ 
μούς (άρθρο 1 του Ν.Δ. 2396/1953, ΦΕΚ 117 Α' και από¬ 
φαση του Υπουργού Προεδρίας της Κυβερνήσεως 5100/ 
1600/1984, ΦΕΚ378 Α'). 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 24 Ιανουάριου 2000 
Ο Γενικός Γραμματέας Περιφέρειας 

ΧΑΡΑΛΑΜΠΟΣ ΣΟΦΙΑΝΟΣ 

□ 

Αριθ. 189 (5) 

Επικύρωση της 43/1999 απόφασης του Κοινοτικού Συμ¬ 
βουλίου Κοινότητας Κοσμά που αφορά την τροποποί¬ 
ηση του Οργανισμού Εσωτερικής Υπηρεσίας της Κοι¬ 
νότητας Κοσμά Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/1997 (ΦΕΚ 
244/Α'/4.12.1997) που αφοράτη συγκρότηση της Πρωτο¬ 
βάθμιας Τοπικής Αυτοδιοίκησης. 

2. Τις διατάξεις του άρθρου 12 του Ν. 1188/1981 «περί 
κυρώσεως καταστάσεως προσωπικού ΟΤΑ» όπως αυτό 
αντικαταστάθηκε από το άρθρο 26 του Ν. 1832/1989 
«τροποποίηση και συμπλήρωση της νομοθεσίας για την 
Τοπική Αυτοδιοίκηση, την αποκέντρωση και άλλες διατά¬ 
ξεις». 

3. Την 53/1986 απόφαση του Κοινοτικού Συμβουλίου 
Κοσμά με την οποία καταρτίστηκε και ψηφίστηκε ο Οργα¬ 
νισμός Εσωτερικής Υπηρεσίας της Κοινότητας. 

4. Την 8776/27.5.1987 απόφαση Νομάρχη Αρκαδίας 
(ΦΕΚ 329/24.6.1987, τ.Β') με την οποία εγκρίθηκε η ανω¬ 
τέρω απόφαση του Κοινοτικού Συμβουλίου Κοσμά. 

5. Την αριθ. 43/1999 απόφαση του Κοινοτικού Συμβου¬ 
λίου Κοσμά που αφορά την τροποποίηση του Οργανι¬ 
σμού Εσωτερικής Υπηρεσίας της Κοινότητας προκειμέ- 
νου να προστεθεί στον Ο.Ε.Υ. μια θέση εποχιακού προ¬ 
σωπικού με σχέση εργασίας ιδιωτικού δικαίου ορισμένου 
χρόνου για την αντιμετώπιση των αναγκών της Κοινότη¬ 
τας Κοσμά στην υπηρεσία καθαριότητας. 

6. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ που περιλαμβάνεται στο 8/ 
21.12.1999 πρακτικό του, αποφασίζουμε: 

Επικυρώνουμε την 43/1999 απόφαση του Κοινοτικού 
Συμβουλίου Κοσμά Νομού Αρκαδίας με την οποία τροπο¬ 
ποιεί την 53/1986 όμοια απόφαση του, σχετικά με την κα¬ 
τάρτιση και ψήφιση του Οργανισμού Εσωτερικής Υπηρε¬ 
σίας ο οποίος έχει ως εξής: 

Άρθρο Ιο 

Η υπηρεσία της Κοινότητας συγκροτείται από τη Διοι¬ 
κητική Υπηρεσία. 

Άρθρο 2ο 

ΣΥΓΚΡΟΤΗΣΗ ΥΠΗΡΕΣΙΩΝ 

Οι θέσεις του προσωπικού της ΚοινότηταΣ διαρθρώνο¬ 
νται και διαβαθμίζονται ως εξής: 

Ιο.-ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Μία (1) θέση Γραμματέα του Κλάδου ΔΕ με βαθμό Δ'-Α'. 

20-ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Μία (1) θέση Ελεγκτού εσόδων-εξόδων ΟΤΑ του Κλά¬ 
δου ΔΕ 14 με βαθμό Δ' - Α'. 

Η θέση αυτή κενούμενη με οποιοδήποτε τρόπο καταρ- 
γείται. 

3ο. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ ΑΟΡΙΣΤΟΥ ΧΡΟΝΟΥ ΠΕΡΙΟΡΙΣΜΕΝΗΣ ΑΠΑΣΧΟ¬ 
ΛΗΣΗΣ. 

Μία (1) θέση χειριστού μοτέρ υδρεύσεως. 

4ο.- ΠΡΟΣΩΠΙΚΟ ΕΠΟΧΙΑΚΩΝ ΑΝΑΓΚΩΝ 

Συνίσταται μία (1) θέση με σχέση εργασίας Ιδιωτικού Δι¬ 
καίου ορισμένου χρόνου εργάτη καθαριότητας (εποχια¬ 
κού) για την αντιμετώπιση των αναγκών της Κοινότητας 
Κοσμά. 

Η πλήρωση της θέσης αυτής γίνεται σύμφωνα με τις 
ισχύουσες κάθε φορά διατάξεις και εγκυκλίους οδηγίες 
που αφορούν στο Προσωπικό αυτό. 

Άρθρο 3ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές τη λύση της υπαλληλικής σχέσης, την 
ιατροφαρμακευτική και νοσοκομειακή περίθαλψη τα έξο¬ 
δα κηδείας των μονίμων υπαλλήλων που προβλέπονται 
από τον Οργανισμό, ρυθμίζονται από τις διατάξεις του Ν. 
1188/1981 όπως ισχύει και των διαταγμάτων που εκδίδο- 
νται κάθε φορά σε εκτέλεση του νόμου αυτού και αφο- 
ρούντο Προσωπικό αυτό. 

Άρθρο 4ο 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΔΙΟΙΚΗΤΙΚΗΣ 
ΥΠΗΡΕΣΙΑΣ 

Στην αρμοδιότητα της διοικητικής υπηρεσίας ανήκουν 
η Γραμματέα, η Ελεγκτής εσόδων-εξόδων Ο.Τ.Α. 

ΔΙΟΙΚΗΤΙΚΟΙ ΥΠΑΛΛΗΛΟΙ 

ΓΡΑΜΜΑΤΕΑ 

α) Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για τηντήρηση και φύλαξη των προβλεπο- 
μένων από το Νόμο Βιβλίων της Κοινότητας, των φακέλ- 
λωντου αρχείου και την σφραγίδα της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της 
Κοινότητας πλην της απόρρητης, αφού προηγουμένως 
τεθεί υπόψη του Προέδρου χωρίς καθυστέρηση να γί¬ 
νουν οι δέουσες ενέργειες. 

δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου, η καταχώρησή τους στο Βιβλίο πρα¬ 
κτικού αυτού, η μέριμνα για την υπογραφή του και η έκ¬ 
δοση αντιγράφων. 

ε) Μονογραφεί όλα τα σχέδια των προς υπογραφή εγ¬ 
γράφων και προσυπογράφει όλα τα έγγραφα, πιστοποι¬ 
ητικά και πίνακες που προβλέπουν οι ισχύουσες διατά- 
ξεις. 

στ) Φροντίζει για τη λειτουργία των υπηρεσιών της Κοι¬ 
νότητας, ύδρευσης, αποχέτευσης, φωτισμού.Τήρηση και 
φύλαξη των Μητρώων Αρρένων, Δημοτολογίων και Λη¬ 
ξιαρχικών βιβλίων. 

ζ) Καταρτίζει με το Πρόεδρο σε σχέδιο τον προϋπολο¬ 
γισμό της Κοινότητας, συντάσσει και συνυπογράφει με το 
Πρόεδρο τους Βεβαιωτικούς καταλόγους, επιβολής,βε- 
βαιώσεως και εισπράξεως των εσόδων γενικά. 


Ενημερώνει τον Πρόεδρο για την πορεία των οικονομι¬ 
κών της Κοινότητας και προσυπογράφει με τον Πρόεδρο 
τα χρηματικά εντάλματα 

η) Ενεργεί για την διακίνηση της εισερχόμενης και εξερ- 
χόμενης αλληλογραφίας της Κοινότητας. 

ΕΛΕΓΚΤΗΣ ΕΣΟΔΩΝ-ΕΞΟΔΩΝ Ο.Τ.Α. 
α) Βεβαιώνει τα έσοδα της Κοινότητας, 
β) Παρακολουθεί την είσπραξη των εσόδων και την πλη¬ 
ρωμή των εξόδων. 

γ) Ελέγχει και εξοφλεί τα χρηματικά εντάλματα. 
δ)Συντάσσειτριμηνιαίες καταστάσεις εισπράξεων-πλη- 
ρωμών. 

ε) Εκτελεί εν γένει την ταμιακή υπηρεσία. 

Άρθρο 5ο 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ ΧΡΟ¬ 
ΝΟΥ ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ ΥΔΡΟΝΟΜΕΑΣ 

α) Η μέριμνα για το χειρισμό του μοτέρ ύδρευσης ώστε 
να εξυπηρετούνται πλήρως από πλευράς ύδρευσης οι κά¬ 
τοικοι του Κοσμά. 

β) Η καταγραφή των ενδείξεων των υδρομετρητών. 
Άρθρο 6ο 

ΠΡΟΣΩΠΙΚΟ ΕΠΟΧΙΑΚΩΝ ΑΝΑΓΚΩΝ ΕΡΓΑΤΗΣ ΚΑΘΑ¬ 
ΡΙΟΤΗΤΑΣ ΟΡΙΣΜΕΝΟΥ ΧΡΟΝΟΥ 

α) Η συγκέντρωση και αποκομιδή των απορριμμάτων 
στο χώρο που έχει ορισθεί από την Κοινότητα. 

β) Η καθαριότητα των κάδων απορριμμάτων που βρί¬ 
σκονται σε διάφορα σημεία του χωριού. 

ΑΚΡΟΤΕΛΕΥΤΑΙΟ ΑΡΘΡΟ: ΚΑΛΥΨΗ ΔΑΠΑΝΗΣ 
Από τις διατάξεις της παρούσας απόφασης θα προκλη- 
θεί ετήσια δαπάνη σε βάρος του προϋπολογισμού της 
Κοινότητας Κοσμά ποσού 1.500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Ιανουάριου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

□ 

Αριθ. 19 (6) 

Συγχώνευση των Νομικών Πρόσωπων «Φιλαρμονική 
Άστρους» και «Φιλαρμονική Κοινότητας Παραλίου 
Άστρους» και σύσταση νέου Νομικού Προσώπου Δη¬ 
μοσίου Δικαίου με την επωνυμία «Φιλαρμονική Δήμου 
Βόρειας Κυνουρίας» στο Δήμο Βόρειας Κυνουρίας 
Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 και 16 παρ. 2 του Ν. 
2539/97 «Συγκρότηση της Πρωτοβάθμιας Τοπικής Αυτο¬ 
διοίκησης» (ΦΕΚ244/Α'). 

2. Τις διατάξεις των άρθρων 198, 199, 200 παρ. 1,3 και 
4, 203 και 204 του Δημοτικού και Κοινοτικού Κώδικα Π. 
Δ/τος 410/95 (ΦΕΚΑ'231). 

3. Τις διατάξεις των άρθρων 1,2 και 6 του Ν. 2503/1997 
(ΦΕΚ 107/Α730.5.1997) που αφορά τη διοίκηση, οργάνω¬ 
ση, στελέχωσητης Περιφέρειας ρύθμιση θεμάτωνγιατην 
Τοπική Αυτοδιοίκηση και άλλες διατάξεις. 

4. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά όργανα». 

5. Το Π.Δ. 946/1978 που αφορά τη σύσταση στην κοινό¬ 
τητα Άστρους ιδίου Νομικού Προσώπου με το όνομα «Φι¬ 
λαρμονική Άστρους» που δημοσιεύτηκε στο ΦΕΚ 231/Α7 
22.12.1978. 

6. Τις 73/1983 και 3/1984 αποφάσεις του Κοινοτικού 
Συμβουλίου τηςτέως Κοινότητας Παραλίου Άστρους που 
αφορούν τη σύσταση Νομικού Προσώπου με το όνομα 
«Φιλαρμονική Κοινότητας Παραλίου Άστρους». 

7. Την 1606/7.2.1984 απόφαση Νομάρχη Αρκαδίας περί 
σύστασης ιδίου Νομικού Προσώπου με το όνομα «Φιλαρ¬ 
μονική Κοινότητας Παραλίου Άστρους». 

8. Την 375/1999 απόφαση του Δημοτικού Συμβουλίου 
Βόρειας Κυνουρίας που αφορά τη συγχώνευση των πα¬ 
ραπάνω Νομικών Προσώπων και τη σύσταση νέου Νομι¬ 
κού Προσώπου Δημοσίου Δικαίου με την επωνυμία «Φι¬ 
λαρμονική Δήμου Βόρειας Κυνουρίας», αποφασίζουμε: 

1. Τη συγχώνευση των κατωτέρω Νομικών Προσώπων: 

α) Φιλαρμονικής Άστρους 

β) Φιλαρμονικής Κοινότητας Παραλίου Άστρους και συ- 
νιστούμε στο Δήμο Βόρειας Κυνουρίας Νομού Αρκαδίας 
ίδιο Νομικό Πρόσωπο Δημοσίου Δίκαιου με την επωνυμία: 
«Φιλαρμονική Δήμου Βόρειας Κυνουρίας» 

2. Σκοπός του Νομικού Προσώπου είναι η διάδοση της 
μουσικής, του μουσικού αισθήματος, η καλλιέργεια του 
αισθήματος της καλαισθησίας και της προόδου μεταξύ 
των κατοίκων και η ψυχαγωγία αυτών με καλλιτεχνικές και 
μουσικές εκδηλώσεις. 

3. Έδρα του Νομικού Προσώπου είναι το Δημοτικό Δια¬ 
μέρισμα Άστρους που είναι και έδρα του Δήμου Βόρειας 
Κυνουρίας. 

4. Το Νομικό Πρόσωπο θα στεγάζεται σε αίθουσα του 
Δημοτικού Καταστήματος καθώς και σε αίθουσα του Δη¬ 
μοτικού Σχολείου Δημοτικού Διαμερίσματος Παραλίου 
Άστρους που έχει παραχωρηθεί για το σκοπό αυτό. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου ποσού 3.000.000 
δραχμών η οποία μπορεί να αυξηθεί. 

β) Η οικονομική ενίσχυση από το κληροδότημα Κυριά¬ 
κού. 

γ) Οι πόσης φύσεως εισφορές,κληρονομιές ή κληροδο¬ 
σίες. 

δ) Οι εισπράξεις από τις παρεχόμενες υπηρεσίες,εμφα¬ 
νίσεις σε εκδηλώσεις χαράς ή πένθους. 

ε) Οι διάφορες δωρεές και εισφορές των κατοίκων. 

στ) Πρόσοδοι απάτην Περιουσία του. 

ζ) Οι κρατικές επιχορηγήσεις. 

η) Κάλε άλλη νόμιμη πρόσοδος. 

6. Περιουσία του Νομικού Προσώπου είναι τα μουσικά 
όργανα και οι στολές τις οποίες κατέχουν τα συγχωνευό- 
μενα Νομικά Πρόσωπα. 

7..Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Από τις διατάξεις της παρούσας απόφασης προκα- 
λείται ετήσια δαπάνη ποσού 3.000.000 δραχμών σε βά- 
ροςτου προϋπολογισμού του Δήμου Βόρειας Κυνουρίας. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 17 Ιανουάριου 2000 
Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

□ 

Αριθ. 714 (7) 

Τροποποίηση Συστατικής Πράξης Δημοτικής Επιχείρη¬ 
σης Ύδρευσης - Αποχέτευσης Αλιβερίου Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1069/1980 «περί κινήτρων δια την 
ίδρυση επιχειρήσεων υδρεύσεως και αποχετεύσεως» 
(ΦΕΚ ΑΊ 91/1980). 

2. Τις διατάξεις του άρθρου 6παρ. 1 του Ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για την Νομαρχιακή Αυτοδιοί¬ 
κηση και άλλες διατάξεις» (ΦΕΚ Α' 113/95). 

3. Τις διατάξεις του άρθρου 1 παρ. 1 του Ν. 2647/1998 
«Μεταβίβαση αρμοδιοτήτων στις Περιφέρειες και την Αυ¬ 
τοδιοίκηση και άλλες διατάξεις» (ΦΕΚ Α' 237/1998). 

4. Την αριθ. 2267/24.3.99» απόφαση του Γεν. Γραμμα¬ 
τέα Περιφέρειας Στερεός Ελλάδας «Μεταβίβαση δικαιώ¬ 
ματος υπογραφής με εντολή Γενικού Γραμματέα». 

5. Τις διατάξεις του Π.Δ. 97/98 «Σύσταση Ενιαίας Επι¬ 
χείρησης Ύδρευσης - Αποχέτευσης με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΔΗΜΟΥ ΑΛΙΒΕΡΙΟΥ του Νομού Εύβοιας» (ΦΕΚ 
92/28.4.98 Τεύχος πρώτο). 

6. Την αριθ. 205/1999 απόφαση του Δημοτικού Συμβου¬ 
λίου Δήμου Ταμιναίων (περί τροποποίησης επωνυμίας 
Δημοτικής Επιχείρησης από ΔΕΥΑΔΑ σε ΔΕΥΑΤ). 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του προϋ¬ 
πολογισμού του Δήμου Ταμιναίων, αποφασίζουμε: 

Εγκρίνεται η αριθ. 205/1999 απόφαση του Δημοτικού 
Συμβουλίου Ταμιναίων του Νομού Εύβοιας, η οποία αφο¬ 
ρά την τροποποίηση της Συστατικής Πράξης της Δημοτι¬ 
κής Επιχείρησης Ύδρευσης - Αποχέτευσης Δήμου Αλιβε- 
ριου, ως προς την επωνυμία ως εξής: 

Μετονομάζεται η Δημοτική Επιχείρηση Ύδρευσης-Απο- 
χέτευσης Δήμου Αλιβερίου Ν. Εύβοιας σε Δημοτική Επιχεί¬ 
ρηση Ύδρευσης-Αποχέτευσης Ταμιναίων Νομού Εύβοιας. 

Κατά τα λοιπά ισχύει το Π.Δ. 97/98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 24 Ιανουάριου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 

□ 

Αριθ. Γ1/53609 (8) 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των Ιοντιζουσών Ακτι¬ 
νοβολιών στον Ζαβλάρη Κων/νο του Εμμανουήλ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α774) «Περί 
προστασίας εξ Ιοντιζουσών Ακτινοβολιών». 

2. Την αριθμ. Α2στ/2073/83 (ΦΕΚ 280/Β783) Υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσ/μείων». 

3. Την αριθμ. 14632(ΦΟΡ) 1416/91 (ΦΕΚ539/Β791) Κοι¬ 
νή Υπουργική Απόφαση «Έγκριση Κανονισμών Ακτινο¬ 
προστασίας». 

4. Την από 27.9.99 αίτηση του Φυσικού. 

5. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων - Ακτινοφυσικού Ιατρικής (Συνεδρίαση 
4η/11.10.1999). 

6. Το Ν. 2647/98 (ΦΕΚ 231/Δ798) «Μεταβίβαση αρμο¬ 
διοτήτων στις περιφέρειες και την Αυτοδιοίκηση και άλ¬ 
λες διατάξεις». 

7. Το αριθμ. πρωτ. Α5/οικ. 5799/13.10.1999 έγγραφο 
Υ.Υ.Π., αποφασίζουμε: 

Χορηγούμε άδεια άσκησης επαγγέλματος Φυσικού Νο¬ 
σοκομείων εκτός της περιοχής των Ιοντιζουσών Ακτινοβο¬ 
λιών στον ΖΑΒΛΑΡΗ ΚΩΝΣΤΑΝΤΙΝΟ ΤΟΥ ΕΜΜΑΝΟΥΗΛ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 11 Ιανουάριου 2000 

Με εντολή Νομάρχη 
Ο Διευθυντής 
ΧΡΙΣΤΟΣ Π. ΑΧΛΑΔΑΣ 

□ 

Αριθ. 98 (9) 

Μεταβίβαση κατά κυριότητα στο Δήμο Ν. Ζίχνης Ν. Σερ¬ 
ρών Δημοτικό διαμέρισμα Ν. Πέτρας κοινοχρήστων 
τεμαχίων. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 και 5 του Ν. 3200/55 «Πε¬ 
ρί διοικητικής αποκεντρώσεως» όπως συμπληρώθηκαν 
με τις διατάξεις των άρθρων 1 και 4 του Ν.Δ. 532/70 «Πε¬ 
ρί συμπληρώσεως των διατάξεων περί διοικητικής απο¬ 
κεντρώσεως». 

2. Το Β.Δ. αριθ. 709/70 «Περί καθορισμού των διατη- 
ρουμένων υπέρ του Υπουργού και των Περιφερειακών 
αρχών διανομαρχιακού επιπέδου αρμοδιοτήτων επί θε- 
μάτωντου Υπουργείου Γεωργίας», όπως αυτό τροποποι¬ 
ήθηκε με το Π.Δ. 94/93. 

3. Το Β.δ. 347/71 «Περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας επί θε¬ 
μάτων Γ εωργίας Συμβουλίων». 

4. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης, Τροποποίηση διατάξεων για την πρωτο¬ 
βάθμια Αυτοδιοίκηση και την περιφέρεια και άλλες διατά¬ 
ξεις» (ΦΕΚ Α' 90/94 όπως τροποποιήθηκαν και συμπλη¬ 
ρώθηκαν στη συνέχεια. 

5. Τον Οργανισμό οργάνωσης και λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β' 367/4.5.95). 

6. Τις διατάξεις του άρθρου 10, παρ. 8 του Ν. 2503/1997 
(ΦΕΚ Α' 107/30.5.97) περί μεταβίβασης αρμοδιοτήτων επί 
πράξεων προβλεπομένων από την Αγροτική Νομοθεσία 
στα όργανα της Νομαρχιακής Αυτοδιοίκησης. 

7. Την υπ’ αριθμ. 3398/22.7.97 απόφασή μας με την 
οποία παρέχεται στον προϊστάμενο του τμήματος Εποικι¬ 


σμού - Αναδασμού, η εξουσία υπογραφής σε ορισμένα 
από τα αντικείμενά μας. 

8. Την αριθμ. 10530/67 απόφασή μας με την οποία η κυ¬ 
ριότητα των κοινοχρήστων τεμαχίων του αγροκτήματος 
Ν. Πέτρας μεταβιβάστηκε στην ομώνυμη Κοινότητα. 

9. Την αριθμ. 16518/79 απόφασή μας με την οποία ανεκ- 
κλήθη τμήμα έκτασης 454.000 τ.μ. από το αριθμ. 1.858 
κοινόχτηστο τεμάχιο συνολικής έκτασης 627.379 μ.τ. 
προς διάθεση υπέρ ακτημόνων του ομωνύμου συνοικι¬ 
σμού, στη συμπληρωματική διανομή έτους 1994, απάτην 
άνω απόφασή μας. 

10. Το αριθμ. 12121/99 π.ε./10.1.2000 έγγραφο του τμή¬ 
ματος τοπογραφήσεων και κτηματολογίου, με το οποίο 
μας γνωρίζει ότι μετά την συμπληρωματική διανομή 
έτους 1994, τα αριθμ. 2.152 χέρσο κοινό, 2.174 τάφρος 
κοινόχρηστο και 2.175 βοσκή κοινόχρηστο τεμάχια, έκτα¬ 
σης αντίστοιχα 3.352, 0558 και 1.741 μ.τ., προέρχονται 
από το προαναφερόμενο 1.858 κοινόχρηστο τεμάχιο κα¬ 
τά τις διανεμηθείσες εκτάσεις υπέρ ακτημόνων, κατά την 
παραπάνω προαναφερομένη διανομή, αποφασίζουμε: 

Α. Ανακαλούμε μερικώς την αριθμ. 10530/67 απόφασή 
μας εξαιρούντες την μεταβίβαση της κυριότητας στην 
Κοινότητα Ν. Πέτρας (νυν Δήμος Ν. Ζίχνης), την εναπο- 
μείνουσα έκταση των 173.379 μ.τ. εκ της συνολικής 
627.379 μ.τ., από το αριθμ. 1.858 κοινόχρηστο τεμάχιο. Η 
υπόλοιπη έκταση των 454.000 μ.τ. όπως προαναφαφέ- 
ρουμε στο σκεπτικό της παρούσης ανεκλήθη με προη- 
γουμένη απόφασή μας αριθμ. 16518/79. 

Β. Επαναμεταβιβάζουμε κατά πλήρη νομή και κυριότη¬ 
τα στο Δήμο Ν. Ζίχνης (Δημοτικό Διαμέρισμα Ν. Πέτρας) 
τα αριθμ. 2.152 χέρσο κοινόχρηστο, 2.174 τάφρος κοινό¬ 
χρηστο και 2.175 βοσκή κοινόχρηστο τεμάχια, έκτασης 
αντίστοιχα 3.352, 0558 και 191.741 μ.τ., της συμπληρω¬ 
ματικής οριστικής διανομής έτους 1994, του αγροκτήμα¬ 
τος Ν. Πέτρας. 

Επί των μεταβιβαζομένων αυτών τεμαχίων ο Δήμος 
αποκτά τη νομή και κυριότητα, χωρίς την καταβολή τιμή¬ 
ματος ή κάποιας άλλης αποζημίωσης. 

Η απόφαση αυτή ως προς τα μεταβιβαζόμενα τεμάχια 
επέχει θέση οριστικού τίτλου κυριότητος και μεταγράφε¬ 
ται ατελώς στα βιβλία μεταγραφώντου υποθηκοφυλακεί¬ 
ου Ν. Ζίχνης, μετηνφροντίδατου Δημάρχου, μετά την δη¬ 
μοσίευσή της, στην Εφημερίδα της Κυβερνήσεως. 

Από της μεταγραφής της απόφασης, η νομή και κυριό¬ 
τητα μεταβιβάζεται στον άνω Δήμο, χωρίς καμμία άλλη 
διατύπωση. 

Η παρούσα δημοσιεύεται στην Εφημερίδα της Κυβερ¬ 
νήσεως, σύμφωνα με την παρ. 4 του άρθρου 164 του 
Αγροτικού Κώδικα. 

Από τις διατάξεις αυτές δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 14 Ιανουάριου 2000 

Με εντολή Νομάρχη 
Ο Προϊστάμενος 

του Τμήματος Εποικισμού και Αναδασμού 
ΔΗΜ. ΜΠΙΡΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ 1.0Γ 
Θ-ΙΤΙ3Ν: ννθ5ΠΊ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































